Veel kolmaski kaevamistöö oli tingitud ehitusel välja tulnud luustikest. Arheoloogid Helena Kaldre ning Arvi Haak uurisid ühtekokku 26 luustikku Viljandimaal Mustla linna turuplatsi ääres rajatavate veetrasside kaevamisel. Matmisviisi põhjal otsustades on seal tegemist olnud tüüpilise 16.-17. sajandi Lõuna-Eesti külakalmistuga, millel paar kilomeetrit ida pool asuva Tarvastu ordulinnusega ei näi seost olevat.